19. ΝΟΜΟΘΕΤ. ΔΙΑΤΑΓΜΑ υπ’ αριθ. 1287 της 10 Μαρτ./2 Μαΐου 1942 Περί συμπληρώσεως και τροποποιήσεως διατάξεων των περί Ειδικών Ταμείων Ανεγέρσεως Δικαστικών Μεγάρων και Φυλακών κλπ. Νόμων. Άρθρ.1.-Η καταβολή των υπό των εδ. α, β, γ΄ και δ΄ του άρθρ. 3 του υπ’ αριθ. 1277/1938 Α. Νόμου προβλεπομενων πόρων των Ειδικών Ταμείων Ανεγέρσεως Δικαστικών Μεγάρων και Φυλακών βαρύνει από της ισχύος του παρόντος τους διαδίκους, καταδικαζομένους και συμβαλλομένους. Άρθρ.2.-Η είσπραξις των εν άρθρ. 3 εδ. α΄, β΄, γ΄ και δ΄ του υπ’ αριθ. 1277/1938 Α. Νόμου προβλεπομένων πόρων ενεργείται δι’ ειδικού ενσήμου συμφώνως τω άρθρ. 4 παρ. 2 του υπ’ αριθ. 1277/1938 Α. Νόμου. Άρθρ.3.-Άπαντες οι πόροι των Ειδικών Ταμείων Ανεγέρσεως Δικαστικών Μεγάρων και Φυλακών από 1 Απρ. 1942 διπλασιάζονται. Ο Υπουργός της Δικαιοσύνης δύναται δι’ αποφάσεων αυτού δημοσιευομένων εις την Εφημερίδα της Κυβερνήσεως να αυξομειώνη τους εκάστοτε πόρους των Ειδικών τούτων Ταμείων. Περί των άνω πόρων βλ. άρθρ. 4 Α.Ν. 19/21 Νοεμ. 1935 (ανωτ. αρ. 11). Άρθρ.4.-1.Ο Υπουργός της Δικαιοσύνης δύναται να χορηγή δάνεια εκ των διαθεσίμων κεφαλαίων των Ειδικών Ταμείων Ανεγέρσεως Δικαστικών Μεγάρων και Φυλακών λόγω των κρατουσών  εκάστοτε δυσχερών βιωτικών συνθηκών, ορίζων δι’  αποφάσεων του κατά περιφερείας των  Σελ. 220 δικαιουμένων δανείου δικηγόρων, συμβολαιογράφων, δικολάβων, δικαστικών κλητήρων και εν γένει υπαλλήλων αρμοδιότητος Υπουργείου Δικαιοσύνης ως και δι’ εκάστην κατηγορίαν ποσόν δανείου. 2.Από της ισχύος του παρόντος Νόμου τα δάνεια ως και πάσα άλλη πληρωμή βαρύνουσα τους πόρους των Ειδικών Ταμείων Ανεγέρσεως Δικαστικών Μεγάρων και Φυλακών καταβάλλονται δι’ απ’ ευθείας εντολών του Υπουργού της Δικαιοσύνης προς την Τράπεζαν της Ελλάδος ή την Εθνικήν. Άρθρ.5.-Δια Κ.Δ/τος εφ’ άπαξ εκδοθησομένου θέλουσι κωδικοποιηθή εις ενιαίον κείμενον αι ισχύουσαι διατάξεις των περί Ειδικών Ταμείων Ανεγέρσεως Δικαστικών Μεγάρων και Φυλακών Νόμων και παροχής δανείων εις αναξιοπαθούντας δικηγόρους κλπ. συμπληρούμεναι και τροποποιούμεναι ως προς την αρμοδιότητα των Διοικουσών Επιτροπών την εν γένει λειτουργίαν και οργάνωσιν των Υπηρεσιών των Ταμείων τούτων. Άρθρ.6.-Η ισχύς του παρόντος Νόμου, (συντακτικού χαρακτήρος και περιεχομένου) άρχεται από της δημοσιεύσεώς του εις την Εφημερίδα της Κυβερνήσεως, πάσα δε διάταξις αντικειμένη εις αυτόν καταργείται. 6.Β.ζ.19 Δικαστικά Καταστήματα

[Source: greek_legal_code_raptarchis | Tokens: 2123]